b'\n_START_ARTICLE_\nTechnion \xe2\x80\x93 Israel Institute of Technology\n_START_PARAGRAPH_\nAng Technion \xe2\x80\x93 Israel Institute of Technology (Hebreo: \xd7\x94\xd7\x98\xd7\x9b\xd7\xa0\xd7\x99\xd7\x95\xd7\x9f \xe2\x80\x93 \xd7\x9e\xd7\x9b\xd7\x95\xd7\x9f \xd7\x98\xd7\x9b\xd7\xa0\xd7\x95\xd7\x9c\xd7\x95\xd7\x92\xd7\x99 \xd7\x9c\xd7\x99\xd7\xa9\xd7\xa8\xd7\x90\xd7\x9c\xe2\x80\x8e Ha-Tekhniyon \xe2\x80\x94 Makhon Tekhnologi le-Yisrael) ay isang pampublikong unibersidad sa pananaliksik sa Haifa, Israel. Itinatag noong 1912 sa ilalim ng Imperyong Otomano\xc2\xa0higit sa 35 taon bago ang pagkakatatag ng Estado ng Israel, ang Technion ay ang pinakamatandang unibersidad sa bansa. Ang unibersidad nag-aalok ng digri sa agham at inhinyeriya, at mga kaugnay na erya tulad ng arkitektura, pangagamot, pamamahalang industriyal at edukasyon. Ito ay may 19 akademikong kagawaran, 60 sentro ng pananaliksik at 12 kaakibat na ospital. Mula nang maitatag ito, ito ay naggawad ng higit sa 100,000 digri at ang mga nagtapos dito ay naghatid ng mga kasanayan at edukasyon na importante sa paglikha at proteksyon ng Estado ng Israel._NEWLINE_Ang pangunahing wika ng pagtuturo sa unibersidad ay Ebreo. Ang pagpili ng wika ng pagtuturo dito ay naging\xc2\xa0paksa ng isang pambansang debate\xc2\xa0bago ang pagiging estado ng Israel na naging isang mahalagang milyahe sa pagpapatatag ng Ebreo bilang ang sinasalitang wika sa Estado._NEWLINE_Kabilang sa kaguruan ng Technion ang tatlong Nobel Laureates sa kimika. Apat ding\xc2\xa0Nobel Laureates ang may kaugnayan sa unibersidad.'